CELEX: 32019R2075
Language: bg
Date: 2019-11-29 00:00:00
Title: Регламент (ЕС) 2019/2075 на Комисията от 29 ноември 2019 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета по отношение на международни счетоводни стандарти 1, 8, 34, 37 и 38, международни стандарти за финансово отчитане 2, 3 и 6, разяснения 12, 19, 20 и 22 на Комитета за разяснения на международните стандарти за финансово отчитане и Разяснение 32 на Постоянния комитет за разясненията (текст от значение за ЕИП)

6.12.2019   
               
               
                  BG
               
               
                  Официален вестник на Европейския съюз
               
               
                  L 316/10
               
            
         РЕГЛАМЕНТ (ЕС) 2019/2075 НА КОМИСИЯТА
         от 29 ноември 2019 година
         за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета по отношение на международни счетоводни стандарти 1, 8, 34, 37 и 38, международни стандарти за финансово отчитане 2, 3 и 6, разяснения 12, 19, 20 и 22 на Комитета за разяснения на международните стандарти за финансово отчитане и Разяснение 32 на Постоянния комитет за разясненията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
         като има предвид, че:
         
                     (1)
                  
                  
                     По силата на Регламент (ЕО) № 1126/2008 на Комисията (2) бяха приети някои международни стандарти и разяснения, действащи към 15 октомври 2008 г.
                  
               
                     (2)
                  
                  
                     На 29 март 2018 г. Съветът по международни счетоводни стандарти издаде изменения на препратките към Концептуалната рамка в международните стандарти за финансово отчитане. Целта на измененията е съществуващите препратки към предишните рамки в редица стандарти и разяснения да бъдат актуализирани чрез замяната им с препратки към преразгледаната Концептуална рамка.
                  
               
                     (3)
                  
                  
                     Консултациите с Европейската консултативна група за финансова отчетност потвърждават, че измененията на Международен счетоводен стандарт (МСС) 1 Представяне на финансови отчети, МСС 8 Счетоводна политика, промени в счетоводните приблизителни оценки и грешки, МСС 34 Междинно финансово отчитане, МСС 37 Провизии, условни пасиви и условни активи и МСС 38 Нематериални активи, Международен стандарт за финансово отчитане (МСФО) 2 Плащане на базата на акции, МСФО 3 Бизнес комбинации и МСФО 6 Проучване и оценка на минерални ресурси, Разяснение 12 на Комитета за разяснения на международните стандарти за финансово отчитане (КРМСФО) Споразумение за концесионна услуга, Разяснение 19 на КРМСФО Погасяване на финансови пасиви с инструменти на собствения капитал, Разяснение 20 на КРМСФО Разходи за отстраняване на повърхностния слой в производствената фаза на открита мина, Разяснение 22 на КРМСФО Сделки в чуждестранна валута и авансово възнаграждение и Разяснение 32 на Постоянния комитет за разясненията (ПКР) Нематериални активи – разходи за интернет страници отговарят на критериите за приемане, установени в член 3, параграф 2 от Регламент (ЕО) № 1606/2002.
                  
               
                     (4)
                  
                  
                     Поради това Регламент (ЕО) № 1126/2008 следва да бъде съответно изменен.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Счетоводния регулаторен комитет,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент (ЕО) № 1126/2008 се изменя, както следва:
            
                        а)
                     
                     
                        Международен счетоводен стандарт (МСС) 1 Представяне на финансови отчети се изменя съгласно приложението към настоящия регламент;
                     
                  
                        б)
                     
                     
                        МСС 8 Счетоводна политика, промени в счетоводните приблизителни оценки и грешки се изменя съгласно приложението към настоящия регламент;
                     
                  
                        в)
                     
                     
                        МСС 34 Междинно финансово отчитане се изменя съгласно приложението към настоящия регламент;
                     
                  
                        г)
                     
                     
                        МСС 37 Провизии, условни пасиви и условни активи се изменя съгласно приложението към настоящия регламент;
                     
                  
                        д)
                     
                     
                        МСС 38 Нематериални активи се изменя съгласно приложението към настоящия регламент;
                     
                  
                        е)
                     
                     
                        Международен стандарт за финансова отчетност (МСФО) 2 Плащане на базата на акции се изменя съгласно приложението към настоящия регламент;
                     
                  
                        ж)
                     
                     
                        МСФО 3 Бизнес комбинации се изменя съгласно приложението към настоящия регламент;
                     
                  
                        з)
                     
                     
                        МСФО 6 Проучване и оценка на минерални ресурси се изменя съгласно приложението към настоящия регламент;
                     
                  
                        и)
                     
                     
                        Разяснение 12 на Комитета за разяснения на международните стандарти за финансово отчитане (КРМСФО) Споразумение за концесионна услуга се изменя съгласно приложението към настоящия регламент;
                     
                  
                        й)
                     
                     
                        Разяснение 19 на КРМСФО Погасяване на финансови пасиви с инструменти на собствения капитал се изменя съгласно приложението към настоящия регламент;
                     
                  
                        к)
                     
                     
                        Разяснение 20 на КРМСФО Разходи за отстраняване на повърхностния слой в производствената фаза на открита мина се изменя съгласно приложението към настоящия регламент;
                     
                  
                        л)
                     
                     
                        Разяснение 22 на КРМСФО Сделки в чуждестранна валута и авансово възнаграждение се изменя съгласно приложението към настоящия регламент;
                     
                  
                        м)
                     
                     
                        Разяснение 32 на Постоянния комитет за разясненията (ПКР) Нематериални активи – разходи за интернет страници се изменя съгласно приложението към настоящия регламент.
                     
                  
         
            Член 2
            Всяко дружество прилага измененията по член 1 най-късно от началната дата на своята първа финансова година, която започва на 1 януари 2020 г. или след тази дата.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 ноември 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 243, 11.9.2002 г., стр. 1.
         
            (2)  Регламент (ЕО) № 1126/2008 на Комисията от 3 ноември 2008 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (ОВ L 320, 29.11.2008 г., стр. 1).
      
      
         
            ПРИЛОЖЕНИЕ
            
               Изменения на препратките в МСФО към Концептуалната рамка
            
            Изменения на МСФО Изменения на
            
               Изменение на МСФО 2 Плащане на базата на акции
               
            
            Добавя се параграф 63Д.
            Дата на влизане в сила
            ...
            
                        63Д
                     
                     
                        С Измененията на препратките в МСФО към Концептуалната рамка, издадени през 2018 г., бе изменена бележката под линия към определението за „инструмент на собствения капитал“ в допълнение А. Предприятието прилага това изменение за годишните периоди, започващи на 1 януари 2020 г. или след тази дата. Разрешава се по-ранно прилагане, ако в същото време предприятието прилага и всички други изменения, направени чрез Измененията на препратките в МСФО към Концептуалната рамка. Предприятието прилага изменението на МСФО 2 с обратна сила, при спазване на преходните разпоредби в параграфи 53 – 59 от настоящия стандарт, в съответствие с МСС 8 Счетоводна политика, промени в счетоводните приблизителни оценки и грешки. Въпреки това, ако предприятието реши, че такова прилагане с обратна сила би било практически невъзможно или би довело до излишни разходи или усилия, то прилага изменението на МСФО 2 въз основа на параграфи 23 – 28, 50 – 53 и 54Е от МСС 8.
                     
                  В допълнение А се изменя бележката под линия към определението за „инструмент на собствения капитал“.
            
                        *
                     
                     
                        В Концептуалната рамка за финансовото отчитане, издадена през 2018 г., се съдържа определение, съгласно което „пасив“ е настоящо задължение на предприятието да прехвърли икономически ресурс вследствие на минали събития.
                     
                  
               Изменение на МСФО 3 Бизнес комбинации
               
            
            В параграф 11 се заличава бележката под линия към Общите положения и се добавя бележка под линия към Общите положения за изготвяне и представяне на финансовите отчети. В параграф 11 няма други изменения, но е включен за улесняване на справките.
            
               Условия за признаване
            
            
                        11.
                     
                     
                        За да отговарят на условията за признаване като част от прилагането на метода на придобиване, разграничимите придобити активи и поети пасиви трябва да отговарят на определенията за „актив“ и „пасив“ в Общите положения
                           за изготвяне и представяне на финансовите отчети
                           † към датата на придобиване. Например разходите, които придобиващият очаква, но не е задължен да понесе в бъдеще, за да осъществи плана си за отказване от дадена дейност на придобиваното предприятие или за съкращаване или преместване на персонал на придобиваното предприятие, не са пасиви към датата на придобиване. Следователно придобиващият не признава тези разходи като част от прилагането на метода на придобиване. Вместо това придобиващият признава тези разходи във финансовите си отчети след бизнес комбинацията в съответствие с други МСФО.
                     
                  
                        †
                     
                     
                        По отношение на настоящия стандарт от придобиващите се изисква да прилагат определенията за „актив“ и „пасив“ и съпътстващите насоки в Общите положения за изготвяне и представяне на финансовите отчети на КМСС, приети от СМСС през 2001 г., а не Концептуалната рамка за финансовото отчитане, издадена през 2018 г.
                     
                  
               Изменения на МСФО 6 Проучване и оценка на минерални ресурси
               
            
            Параграф 10 се изменя, бележката към „Общите положения“ в параграф 10 се заличава и са добавя параграф 26А.
            
               Елементи на цената на придобиване на активи по проучване и оценка
            
            ...
            
                        10.
                     
                     
                        Разходите, свързани с разработването на минерални ресурси, не се признават като активи по проучване и оценка. Общите положения за изготвяне и представяне на финансовите отчети и МСС 38 Нематериални активи дават насоки за признаването на активи, възникващи от разработването.
                        ...
                     
                  Дата на влизане в сила
            ...
            
                        26A
                     
                     
                        С Измененията на препратките в МСФО към Концептуалната рамка, издадени през 2018 г., бе изменен параграф 10. Предприятието прилага това изменение за годишните периоди, започващи на 1 януари 2020 година или след тази дата. Разрешава се по-ранно прилагане, ако в същото време предприятието прилага и всички други изменения, направени чрез Измененията на препратките в МСФО към Концептуалната рамка. Предприятието прилага изменението на МСФО 6 с обратна сила в съответствие с МСС 8 Счетоводна политика, промени в счетоводните приблизителни оценки и грешки. Въпреки това, ако предприятието реши, че такова прилагане с обратна сила би било практически невъзможно или би довело до излишни разходи или усилия, то прилага изменението на МСФО 6 въз основа на параграфи 23 – 28, 50 – 53 и 54Е от МСС 8.
                     
                  
               Изменения на МСС 1 Представяне на финансови отчети
               
            
            Параграфи 7, 15, 19 – 20, 23 – 24, 28 и 89 се изменят и се добавя параграф 139Т. Заличават се четири бележки под линия – към „параграф 25“ в параграф 7, към второто изречение в параграф 15, към параграф 28 и към „Общите положения“ в параграф 89.
            Определения
            
                        7.
                     
                     
                        
                           В настоящия стандарт са използвани следните термини с посоченото значение:
                        
                        ...
                        
                           Същественост: пропуските и неточностите в представянето на отчетните обекти са съществени, ако те биха могли, поотделно или заедно, да повлияят на стопанските решения, които ползвателите вземат въз основа на финансовите отчети. Съществеността зависи от размера или естеството на пропуска или неточността в представянето, преценявани спрямо съществуващите обстоятелства. Размерът или естеството на даден отчетен обект или комбинацията от двете могат да бъдат определящият фактор.
                        За да се направи преценка дали даден пропуск или дадена неточност в представянето биха могли да повлияят на стопанските решения на ползвателите и така да се окажат съществени, е необходимо да се анализират характеристиките на тези ползватели. От ползвателите се очаква да имат разумни познания за деловите отношения, стопанските дейности и счетоводството и желание да положат разумни усилия да проучат информацията.“ Следователно при изготвянето на тази преценка следва да се вземе предвид начинът, по който основателно може да се очаква, че ще бъдат повлияни ползвателите с такива характеристики при вземането на стопански решения.
                        ...
                     
                  
               Честно представяне и съответствие с Международните стандарти за финансово отчитане
            
            
                        15.
                     
                     
                        
                           Финансовите отчети трябва да представят честно финансовото състояние, финансовите резултати от дейността и паричните потоци на дадено предприятие. Честното представяне изисква достоверно представяне на ефектите от операциите, други събития и условия в съответствие с определенията и критериите за признаване на активите, пасивите, приходите и разходите, заложени в Концептуалната рамка за финансовото отчитане (наричана по-нататък Концептуалната рамка). Очаква се прилагането на МСФО, при необходимост с допълнителни оповестявания, да доведе до финансови отчети, които постигат честно представяне.
                        
                        ...
                     
                  
                        19.
                     
                     
                        
                           В изключително редки обстоятелства, когато ръководството прецени, че спазването на изискване на даден МСФО ще бъде толкова подвеждащо, че ще противоречи на целта на финансовите отчети, изложена в Концептуалната рамка, предприятието се отклонява от тези изисквания по начина, посочен в параграф 20, ако съответната нормативна уредба изисква или не забранява такова отклонение.
                        
                     
                  
                        20.
                     
                     
                        
                           Когато предприятие се отклони от изискването на даден МСФО в съответствие с параграф 19, то е длъжно да оповести:
                        
                        
                                    а)
                                 
                                 
                                    
                                       че ръководството е стигнало до заключение, че финансовите отчети представят честно финансовото състояние, финансовите резултати от дейността и паричните потоци на предприятието;
                                    
                                 
                              
                                    б)
                                 
                                 
                                    
                                       че то е спазило приложимите МСФО, с изключение на отклонението от определено изискване, което е направило, за да постигне честно представяне;
                                    
                                 
                              
                                    в)
                                 
                                 
                                    
                                       заглавието на МСФО, от който предприятието се е отклонило, естеството на отклонението, включително третирането, което този МСФО изисква, причината, поради която това третиране би било толкова подвеждащо при тези обстоятелства, че би противоречило на целта на финансовите отчети, изложена в Концептуалната рамка, и възприетото третиране; както и
                                    
                                 
                              
                                    г)
                                 
                                 
                                    
                                       за всеки представен период – финансовото влияние на отклонението върху всяка статия във финансовите отчети, което би било отчетено при спазване на изискването.
                                    
                                 
                              ...
                     
                  
                        23.
                     
                     
                        
                           В изключително редки случаи, когато ръководството стигне до заключение, че прилагането на определено изискване на МСФО може да бъде толкова подвеждащо, че да противоречи на целта на финансовите отчети, изложена в Концептуалната рамка, но съответната нормативна уредба забранява отклонение от изискването, предприятието трябва да намали до максимална възможна степен възприеманите подвеждащи аспекти на спазването на изискването, като оповести:
                        
                        
                                    а)
                                 
                                 
                                    
                                       заглавието на въпросния МСФО, естеството на изискването и защо ръководството е преценило, че спазването на това изискване би било толкова подвеждащо при тези обстоятелства, че би противоречило на целта на финансовите отчети, изложена в Концептуалната рамка; както и
                                    
                                 
                              
                                    б)
                                 
                                 
                                    
                                       за всеки представен период – корекциите на всяка статия във финансовите отчети, за които ръководството е преценило, че са необходими за постигане на честно представяне.
                                    
                                 
                              
                  
                        24.
                     
                     
                        За целите на параграфи 19 – 23 дадена статия от информацията би била в противоречие с целите на финансовите отчети, когато тя не представя достоверно операциите, други събития и условия, които тя или претендира да представя, или може разумно да се очаква да представя, и следователно тя вероятно би повлияла на стопанските решения на ползвателите на финансовите отчети. Когато преценява дали спазването на определено изискване на МСФО би било толкова подвеждащо, че да противоречи на целта на финансовите отчети, изложена в Концептуалната рамка, ръководството трябва да вземе предвид следното:
                        
                                    а)
                                 
                                 
                                    защо целта на финансовите отчети не се постига при конкретните обстоятелства; както и
                                 
                              
                                    б)
                                 
                                 
                                    начина, по който обстоятелствата в предприятието се различават от обстоятелствата в други предприятия, които спазват изискването. Ако други предприятия при сходни обстоятелства спазват изискването, налице е опровержимо предположение, че спазването на изискването от страна на предприятието не би било толкова подвеждащо, че да бъде в противоречие с целта на финансовите отчети, изложена в Концептуалната рамка.
                                 
                              ...
                     
                  
               Счетоводно отчитане на базата на принципа на начисляването
            
            ...
            
                        28.
                     
                     
                        Когато се извършва счетоводно отчитане на базата на принципа на начисляването, отчетните обекти се признават като активи, пасиви, собствен капитал, приходи и разходи (елементите на финансовите отчети), когато те отговарят на определенията и критериите за признаване на тези елементи в Концептуалната рамка.
                        ...
                     
                  
               Печалба или загуба за периода
            
            ...
            
                        89.
                     
                     
                        Някои МСФО определят обстоятелства, при които предприятието признава определени отчетни обекти извън печалбата или загубата през текущия период. В МСС 8 са определени две такива обстоятелства: корекцията на грешки и ефектът от промени в счетоводната политика. С други МСФО се изисква или разрешава компонентите на другия всеобхватен доход, които отговарят на определението за „приходи“ и „разходи“ в Концептуалната рамка, да бъдат изключени от печалбата или загубата (вж. параграф 7).
                        ...
                     
                  Преходни разпоредби и дата на влизане в сила
            ...
            
                        139Т
                     
                     
                        С Измененията на препратките в МСФО към Концептуалната рамка, издадени през 2018 г., бяха изменени параграфи 7, 15, 19 – 20, 23 – 24, 28 и 89. Предприятието прилага тези изменения за годишните периоди, започващи на 1 януари 2020 г. или след тази дата. Разрешава се по-ранно прилагане, ако в същото време предприятието прилага и всички други изменения, направени чрез Измененията на препратките в МСФО към Концептуалната рамка. Предприятието прилага изменението на МСС 1 с обратна сила в съответствие с МСС 8 Счетоводна политика, промени в счетоводните приблизителни оценки и грешки. Въпреки това, ако предприятието реши, че такова прилагане с обратна сила би било практически невъзможно или би довело до излишни разходи или усилия, то прилага измененията на МСС 1 въз основа на параграфи 23 – 28, 50 – 53 и 54Е от МСС 8.
                     
                  
               Изменения на МСС 8 Счетоводна политика, промени в счетоводните приблизителни оценки и грешки
               
            
            Изменят се параграф 6 и параграф 11, буква б). Бележките под линия към „параграф 25“ в параграф 6 и към параграф 11, буква б) се заличават и се добавя нова бележка под линия към параграф 11, буква б). Заглавието преди параграф 54 се изменя и се добавят параграфи 54Е и 54Ж.
            Определения
            ...
            
                        6.
                     
                     
                        За да се направи преценка дали даден пропуск или дадена неточност в представянето биха могли да повлияят на стопанските решения на ползвателите и така да се окажат съществени, е необходимо да се анализират характеристиките на тези ползватели. От ползвателите се очаква да имат разумни познания за деловите отношения, стопанските дейности и счетоводството и желание да положат разумни усилия да проучат информацията. Следователно при изготвянето на тази преценка следва да се вземе предвид начинът, по който основателно може да се очаква, че ще бъдат повлияни ползвателите с такива характеристики при вземането на стопански решения.
                        ...
                     
                  
               Подбор и прилагане на счетоводна политика
            
            ...
            
                        11.
                     
                     
                        
                           За целите на преценката, описана в параграф 10, ръководството взема предвид и оценява приложимостта на следните източници в низходящ ред:
                        
                        
                                    а)
                                 
                                 
                                    
                                       изискванията на МСФО, уреждащи подобни или свързани въпроси; както и
                                    
                                 
                              
                                    б)
                                 
                                 
                                    
                                       определенията, критериите за признаване и концепциите за оценяване на активите, пасивите, приходите и разходите, изложени в Концептуалната рамка за финансовото отчитане (наричана по-нататък Концептуалната рамка).
                                    
                                 
                              
                  
                        †
                     
                     
                        В параграф 54Ж се разяснява как това изискване се изменя за салдата по разчети по регулирани дейности.
                        ...
                     
                  Дата на влизане в сила и преходни разпоредби
            ...
            
                        54Е
                     
                     
                        С Измененията на препратките в МСФО към Концептуалната рамка, издадени през 2018 г., бяха изменени параграф 6 и параграф 11, буква б). Предприятието прилага тези изменения за годишните периоди, започващи на 1 януари 2020 г. или след тази дата. Разрешава се по-ранно прилагане, ако в същото време предприятието прилага и всички други изменения, направени чрез Измененията на препратките в МСФО към Концептуалната рамка. Предприятието прилага измененията на параграф 6 и параграф 11, буква б) с обратна сила в съответствие с настоящия стандарт. Въпреки това, ако предприятието реши, че такова прилагане с обратна сила би било практически невъзможно или би довело до излишни разходи или усилия, то прилага измененията на параграф 6 и параграф 11, буква б) въз основа на параграфи 23 – 28 от настоящия стандарт. Ако прилагането с обратна сила на изменение от Измененията на препратките в МСФО към Концептуалната рамка би довело до излишни разходи или усилия, при прилагането на параграфи 23 – 28 от настоящия стандарт предприятието тълкува всяка употреба (освен в параграф 27, последното изречение) на израза „практически неприложимо“ (или „практически невъзможно“) в смисъла на „води до излишни разходи или усилия“ и всяка употреба на думата „осъществимо“ в смисъла на „възможно без излишни разходи или усилия“.
                     
                  
                        54Ж
                     
                     
                        Ако предприятието не прилага МСФО 14 Отсрочени разчети по регулирани дейности, при прилагането на параграф 11, буква б) по отношение на салдата по разчети по регулирани дейности то продължава да взема предвид и да преценява приложимостта на определенията, критериите за признаване и концепциите за оценяване, изложени в Общите положения за изготвяне и представяне на финансовите отчети*, а не в Концептуалната рамка. Салдо по разчет по регулирана дейност е салдото на всяка сметка (разчет) за разход (или доход), което не е признато като актив или пасив съгласно другите приложими МСФО, но е включено, или се очаква да бъде включено, от органа за регулиране на цените при определянето на цената или цените, които може да бъдат налагани на клиентите. Орган за регулиране на цените е органът, който по силата на законови или подзаконови разпоредби е оправомощен да определя цената или диапазона на цените, които са задължителни за предприятието. Органът за регулиране на цените може да бъде трето лице или лице, свързано с предприятието, включително неговият управителен съвет, ако този орган по силата на законови или подзаконови разпоредби е длъжен да определя цените в интерес на клиентите и с цел обезпечаване на общата финансова жизнеспособност на предприятието.
                     
                  
                        *
                     
                     
                        Препратката е към Общите положения за изготвяне и представяне на финансовите отчети на КМСС, приети от СМСС през 2001 г.
                     
                  
               Изменения на МСС 34 Междинно финансово отчитане
               
            
            Параграфи 31 и 33 се изменят и се добавя параграф 58. Бележката под линия към „(Общите положения)“ в параграф 31 се заличава.
            
               Същата счетоводна политика, както при годишните финансови отчети
            
            ...
            
                        31.
                     
                     
                        Съгласно Концептуалната рамка за финансовото отчитане (наричана по-нататък Концептуалната рамка) признаването е процесът на обхващане – с цел включване в отчета за финансовото състояние или отчета за всеобхватния доход – на отчетен обект, който отговаря на определението на един от елементите на финансовите отчети. Определенията на активите, пасивите, доходите и разходите са от основно значение за признаването в края както на годишния, така и на междинния период на финансово отчитане.
                        ...
                     
                  
                        33.
                     
                     
                        Основна характеристика на доходите (приходите) и разходите е, че свързаните с тях входящи и изходящи потоци на активи и пасиви вече са се състояли. Ако тези входящи или изходящи потоци са се състояли, свързаните с тях приходи и разходи се признават; в противен случай те не се признават. Съгласно Концептуалната рамка не се позволява признаването на отчетни обекти в отчета за финансовото състояние, които не отговарят на определението за активи или пасиви.
                        ...
                     
                  Дата на влизане в сила
            ...
            
                        58.
                     
                     
                        С Измененията на препратките в МСФО към Концептуалната рамка, издадени през 2018 г., бяха изменени параграфи 31 и 33. Предприятието прилага тези изменения за годишните периоди, започващи на 1 януари 2020 г. или след тази дата. Разрешава се по-ранно прилагане, ако в същото време предприятието прилага и всички други изменения, направени чрез Измененията на препратките в МСФО към концептуалната рамка. Предприятието прилага изменението на МСС 34 с обратна сила в съответствие с МСС 8 Счетоводна политика, промени в счетоводните приблизителни оценки и грешки. Въпреки това, ако предприятието реши, че такова прилагане с обратна сила би било практически невъзможно или би довело до излишни разходи или усилия, то прилага измененията на МСС 34 въз основа на параграфи 43 – 45 от настоящия стандарт и параграфи 23 – 28, 50 – 53 и 54Е от МСС 8.
                     
                  
               Изменение на МСС 37 Провизии, условни пасиви и условни активи
               
            
            В параграф 10 към определението за „пасив“ се добавя бележка под линия.
            
                        *
                     
                     
                        Определението за „пасив“ в настоящия стандарт не е изменено вследствие на изменението на определението за „пасив“ в Концептуалната рамка за финансовото отчитане, издадена през 2018 г.
                     
                  
               Изменение на МСС 38 Нематериални активи
               
            
            В параграф 8 към определението за „актив“ се добавя бележка под линия.
            
                        *
                     
                     
                        Определението за „актив“ в настоящия стандарт не е изменено вследствие на изменението на определението за „актив“ в Концептуалната рамка за финансовото отчитане, издадена през 2018 г.
                     
                  
               Изменение на КРМСФО 12 Споразумение за концесионна услуга
               
            
            В раздела с препратките се изменя бележката към Общите положения за изготвяне и представяне на финансовите отчети.
            
                        *
                     
                     
                        Препратката е към Общите положения за изготвяне и представяне на финансовите отчети на КМСС, приети от СМСС през 2001 г. и действащи към момента на съставяне на Разяснението.
                     
                  
               Изменение на КРМСФО 19 Погасяване на финансови пасиви с инструменти на собствения капитал
               
            
            
               В раздела с препратките се изменя бележката към Общите положения за изготвяне и представяне на финансовите отчети.
            
            
                        *
                     
                     
                        Препратката е към Общите положения за изготвяне и представяне на финансовите отчети на КМСС, приети от СМСС през 2001 г. и действащи към момента на съставяне на Разяснението.
                     
                  
               Изменение на КРМСФО 20 Разходи за отстраняване на повърхностния слой в производствената фаза на открита мина
               
            
            В раздела с препратките се добавя бележка под линия към „Концептуалната рамка за финансовото отчитане“.
            
                        *
                     
                     
                        Препратката е към Концептуалната рамка за финансовото отчитане, издадена през 2010 г. и действаща към момента на съставяне на Разяснението.
                     
                  
               Изменение на КРМСФО 22 Сделки в чуждестранна валута и авансово възнаграждение
               
            
            В раздела с препратките се добавя бележка под линия към „Концептуалната рамка за финансовото отчитане“.
            
                        *
                     
                     
                        Препратката е към Концептуалната рамка за финансовото отчитане, издадена през 2010 г. и действаща към момента на съставяне на Разяснението.
                     
                  
               Изменения на ПКР-32 Нематериални активи – разходи за интернет страници
               
            
            Параграф 5 се изменя, а бележката към „Общите положения“ в параграф 5 се заличава. В края на раздела под заглавието „Дата на влизане в сила“ се добавя нов параграф.
            Предмет
            ...
            
                        5.
                     
                     
                        Настоящото разяснение не се прилага за разходите по закупуването, разработването и работата с хардуера (например интернет сървъри, тестови сървъри, производствени сървъри и интернет връзки) за интернет страницата. Такива разходи се отчитат съгласно МСС 16. Освен това, когато предприятието извършва разходи във връзка с доставчика на интернет услуги, който осъществява хостинга на интернет страницата на предприятието, разходите се признават като разход съгласно МСС 1, параграф 88 и Концептуалната рамка за финансовото отчитане при получаването на услугите.
                        ...
                     
                  Дата на влизане в сила
            ...
            
               С Измененията на препратките в МСФО към концептуалната рамка, издадени през 2018 г., бе изменен параграф 5. Предприятието прилага това изменение за годишните периоди, започващи на 1 януари 2020 година или след тази дата. Разрешава се по-ранно прилагане, ако в същото време предприятието прилага и всички други изменения, направени чрез Измененията на препратките в МСФО към концептуалната рамка. Предприятията прилагат изменението на ПКР-32 с обратна сила в съответствие с МСС 8 Счетоводна политика, промени в счетоводните приблизителни оценки и грешки. Въпреки това, ако предприятието реши, че такова прилагане с обратна сила би било практически невъзможно или би довело до излишни разходи или усилия, то прилага изменението на ПКР-32 въз основа на параграфи 23 – 28, 50 – 53 и 54Е от МСС 8.